Diari Oficial de la Generalitat Valenciana


Sumari del DOGV 9770, del 19-01-2024 (2024/169)

RESOLUCIÓ de 29 de novembre de 2023, de la directora de l'Institut Superior d'Ensenyances Artístiques de la Comunitat Valenciana (ISEACV), de la convocatòria d'assignacions econòmiques per a la realització de projectes d'investigació acadèmica en els centres superiors d'ensenyaments artístics de la Comunitat Valenciana, per a desenvolupar durant el curs acadèmic 2023-2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9770

Data del DOGV
:   19-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/169


Data del document
:   29-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 29 de novembre de 2023, de la directora de l'Institut Superior d'Ensenyances Artístiques de la Comunitat Valenciana (ISEACV), de la convocatòria d'assignacions econòmiques per a la realització de projectes d'investigació acadèmica en els centres superiors d'ensenyaments artístics de la Comunitat Valenciana, per a desenvolupar durant el curs acadèmic 2023-2024.  
  
  
 [2024/169]  
  
Per mitjà de la Resolució d'1 de juny de 2023, de la consellera d'Innovació, Universitats, Ciència i Societat Digital, es van convocar assignacions econòmiques per a la realització de projectes d'investigació acadèmica en els centres superiors d'ensenyaments artístics de la Comunitat Valenciana, per a desenvolupar durant el curs acadèmic 2023-2024 (DOGV núm. 9618, de 15 de juliol).  
Comprovada la documentació presentada, una vegada transcorregut el termini i constant en poder de l'òrgan instructor totes les sol·licituds presentades, es va constituir, el 7 d'octubre de 2023, la comissió prevista en el resolc seté de la resolució esmentada en el paràgraf anterior, la qual ha valorat les propostes presentades pels centres superiors d'ensenyaments artístics adscrits a l'ISEACV, i ha emés un informe en què es concreta el resultat de la valoració efectuada.  
Publicada, en la pàgina web de l'ISEACV, la resolució provisional de 9 de novembre de 2023, de la directora de l'ISEACV, de la convocatòria d'assignacions econòmiques per a la realització de projectes d'investigació acadèmica en els centres superiors d'ensenyaments artístics de la Comunitat Valenciana, per a desenvolupar durant el curs acadèmic 2023-2024, i transcorregut el termini de 10 dies per a fer al·legacions.  
  
Revisades les al·legacions presentades, en reunió del dia 24 de novembre de 2023, l'òrgan col·legiat acorda estimar en part la al·legació presentada per l'equip d'investigació Cerámica, Arte, Tecnología e Innovación (CERARTI) del projecte anomenat “Cerámica sostenible con pasta de residuos agrícolas e industriales y su aplicación al diseño de baldosas y piezas artísticas“ de l'Escola d'Art i Superior de  
Ceràmica de Manises, i en conseqüència augmenta la puntuació total quedant aquesta en 53,18 punts, desestimant la resta d'al·legacions presentades.  
Per tant, el citat òrgan col·legiat emet informe en el qual modifica la puntuació esmentada, la qual, en no arribar a la mínima exigida per la convocatòria, no té assignació econòmica, i en conseqüència, es confirma la relació dels centres superiors d'ensenyaments artístics amb els projectes seleccionats i les quanties assignades.  
En virtut del que preveu el resolc deu de la esmentada Resolució de l'1 de juny de 2023, resolc:  
  
Primer   
Concedir les assignacions econòmiques per a la realització de projectes d'investigació acadèmica als centres superiors d'ensenyaments artístics de la Comunitat Valenciana que figuren en l'annex I d'aquesta resolució, per l'import que s'indica en cada cas, les quals s'abonaran a càrrec del capítol II, del programa pressupostari 422.80, del pressupost de la Generalitat de l'any 2023, dotat amb un import màxim 36.000 €, dels quals s'assignen 34.427,12 €.   
Indicar els centres superiors d'ensenyaments artístics de la Comunitat Valenciana amb projectes d'investigació no seleccionats que figuren en l'annex II d'aquesta resolució, amb indicació dels motius.   
  
Segon   
El pagament d'aquestes assignacions es realitzarà als centres beneficiaris d'acord amb el que preveu el resolc onze de la Resolució d'1 de juny de 2023, de la consellera d'Innovació, Universitats, Ciència i Societat Digital.  
  
Contra aquesta resolució, que posa fi a la via administrativa, podrà interposar-se, amb caràcter potestatiu, un recurs de reposició davant del conseller d'Educació, Universitats i Ocupació en el termini d'un mes comptat des de l'endemà de publicar-se en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de publicar-se en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 29 de novembre de 2023.- La directora de l'ISEACV: Francisca Blanch Piqueras.